《奉和圣制答张说扈从南出雀鼠谷之作》
唐代·袁晖

魏国山河险，周王警跸回。九旗云际出，万骑谷中来。

石路行将尽，烟郊望忽开。赏矜垂柳报，春畏落花催。

兴逸横汾什，恩褒作颂才。小臣瞻日月，延首咏康哉。

作者简介：京兆人。睿宗景云二年，中文以经国科。玄宗先天二年，吏部尚书魏知古荐为左补阙。开元初，任邢州司户参军，马怀素奏请召入校正群书。累迁礼部员外郎，官至中书舍人。工诗，多写闺情。